open-index/open-wikipedia-markdown huggingface dataset:
அனிசோயில் குளோரைடு

**அனிசோயில் குளோரைடு** (*Anisoyl chloride*)  என்பது C8H7ClO2 என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். மெத்தாக்சிபென்சாயில் குளோரைடு என்ற பெயராலும் இச்சேர்மம் அழைக்கப்படுகிறது. குறிப்பாக இச்சேர்மம் ஓர் அரோமாட்டிக் அசைல் குளோரைடு என்று கருதப்படுகிறது. அனிசிக் அமிலத்தை பயன்படுத்தி கார்பாக்சிலிக் அமிலத்தின் ஐதராக்சில் குழுவை , ஒரு குளோரைடு குழுவால் மாற்றுவதன் மூலம் அனிசோயில் குளோரைடு உருவாகிறது. ஆர்த்தோ-, மெட்டா- மற்றும் பாரா என்ற அனிசோயில் குளோரைடின் மூன்று மாற்றியங்கள் காணப்படுகின்றன. இவற்றின் கட்டமைப்புகள் அரீன் பதிலீட்டு முறையில் வேறுபடுகின்றன. வளையத்தில் உள்ள மெத்தாக்சி குழுவின் இருப்பிடம் ஓர் அசைல் ஆலைடில் உள்ளது போல இருக்கிறது.

## மேற்கோள்கள்
* National Institute of Standards and Technology (NIST) reference data for anisoyl chloride
* https://echa.europa.eu/substance-information/-/substanceinfo/100.002.561

பகுப்பு:அரோமாட்டிக் சேர்மங்கள்
பகுப்பு:பென்சீன் வழிப்பொருட்கள்
பகுப்பு:அசைல் குளோரைடுகள்
பகுப்பு:பீனால் ஈதர்கள்
ஆர். மணிமாறன் (அதிமுக)

**இரா. மணிமாறன்** (*R. Manimaran*) என்பவர் 1977 மற்றும் 1980 ஆம் ஆண்டுகளில் நடைபெற்ற தமிழகச் சட்டமன்றத் தேர்தல்களில் திருப்பூர் தொகுதியில் இருந்து இரண்டு முறை தமிழகச் சட்டமன்றத்திற்குத் தேர்ந்தெடுக்கப்பட்டார். அவர் அனைத்திந்திய அண்ணா திராவிட முன்னேற்றக் கழக (அதிமுக) கட்சியின் வேட்பாளராக இருந்தார்.

## மேற்கோள்கள்

::இதே பெயர் கொண்ட திண்டுக்கல் அரசியல்வாதியைப் பற்றி அறிய, ஆர். மணிமாறன் என்ற பக்கத்தைப் பார்க்கவும்.

பகுப்பு:1941 பிறப்புகள்
பகுப்பு:வாழும் மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
குற்றிப்புறம் ஊராட்சி ஒன்றியம்

**குற்றிப்புறம் ஊராட்சி ஒன்றியம்** (*Kuttippuram Block Panchayat*) என்பது இந்தியாவின் கேரளத்தில் உள்ள மலப்புரம் மாவட்டத்தில் உள்ள குற்றிப்புறத்தைச் சுற்றியுள்ள ஊரகப் பகுதியை நிர்வகிக்கும் உள்ளாட்சி நிர்வாக அமைப்பாகும்.  இது மலப்புறம் மாவட்டத்தில் உள்ள கிராம ஊராட்சிகளை உள்ளடக்கி நிறுவப்பட்ட 15 ஊராட்சி ஒன்றியங்களில் ஒன்றாகும்.  1962 ஆம் ஆண்டு நிறுவப்பட்ட ஊராட்சி ஒன்றியத்தின் தற்போதைய தலைவராக 2020 ஆம் ஆண்டு முதல் வசீமா வெலேரி உள்ளார்.   குற்றிப்புறம் ஊராட்சி ஒன்றியம் இரண்டு சட்டமன்றத் தொகுதிகளில் அமைந்துள்ளது. அவை - கோட்டக்கல் சட்டமன்றத் தொகுதி மற்றும் திரூர் சட்டமன்றத் தொகுதி ஆகும். இவை இரண்டும் பொன்னானி மக்களவைத் தொகுதிக்குள் உள்ளன. ஊராட்சி ஒன்றியமானது ஒன்றியம் தலைவரின் தலைமையிலான மாமன்றத்தைக் கொண்டுள்ளது. இந்த மாமன்றம்  155.83  கிமீ 2 , பரப்பளவிலான குற்றிப்புறம் ஊராட்சி ஒன்றியத்தை நிருவகிக்கிறது. இந்த ஊராட்சி ஒன்றியத்தில் சுமார் 229,468 மக்கள் வசிக்கின்றனர்.  

## வரலாறு
பல்வந்த் ராய் மேத்தா கமிட்டி மற்றும் இ. எம். எஸ். நம்பூதிரிபாடு தலைமையிலான நிர்வாகச் சீர்திருத்தக் குழுவின் பரிந்துரைகளின்படி, சமூக மேம்பாட்டில் மக்களின் பங்களிப்பை கூடுதலாக உறுதி செய்யவும், கிராம அளவில் திட்டமிட்ட வளர்ச்சியை வடிவமைக்கவும், ஊராட்சிகளுக்கு கூடுதல் அதிகாரம் அளிக்கும் வகையில் மாநில அரசு சட்டம் இயற்றியது. அதிகாரப் பரவலாக்கத்தை அமல்படுத்தியது.  அதற்காக கேரள உள்ளாட்சி அமைப்புச் சட்டம், 1960 உருவாக்கப்பட்டது. அச்சட்டம் கேரளத்தில் 1962 சனவரி முதல் நாள் முதல் நடைமுறைக்கு வந்தது.  இந்தச் சட்டத்தின் கீழ், மாநிலத்தின் அனைத்து கிராமப் பகுதிகளையும் உள்ளடக்கி 922 கிராம ஊராட்சிகள் உருவாக்கப்பட்டன.  இந்த ஊராட்சிகளில் தேர்ந்தெடுக்கப்பட்ட உள்ளாட்சி நிர்வாகிகள் 1964 சனவரி முதல் நாள் அதிகாரத்துக்கு வந்தனர். 

திரூர்  வட்டத்தில் உள்ள ஒரு வருவாய் ஒன்றியத்தின்  ( *ஃபிர்கா* ) தலைமையகம் குற்றிப்புறத்தில் இருந்தது.  முந்தைய *ஃபிர்காக்கள்* ஊராட்சி ஒன்றியங்களாக மறுவடிவமைக்கப்பட்டு, கிராம ஊராட்சிகளின் தொகுதி அளவிலான நிர்வாகத்திற்கான பொறுப்புகள் வழங்கப்பட்டன. எனவே குற்றிப்புறம் ஊராட்சி ஒன்றியம் 1 சனவரி 1962 இல் நடைமுறைக்கு வந்தது   இந்த ஊராட்சி ஒன்றியம் உருவாக்கப்பட்ட போது, இதில் குற்றிப்புறம், வாலாஞ்சேரி, பருதூர், இரிம்பிளியம், எடையூர், மரக்கரை, ஆதவநாடு ஆகிய ஏழு கிராம ஊராட்சிகள் அடங்கி இருந்தன.  பின்னர் 16 சூன் 1969 இல், பருதூர் கிராமம் பாலக்காடு மாவட்டத்திற்கு மாற்றப்பட்டது,  மேலும் 2015 இல், வளஞ்சேரி நகராட்சியாக தரம் உயர்த்தப்பட்டது. 2015 இல் ஏற்பட்ட மற்ற அதிகார வரம்பு மாற்றத்தினால் கல்பகஞ்சேரி கிராம ஊராட்சியை ஊராட்சி ஒன்றியத்தில் சேர்க்கப்பட்டது.  

## கட்டமைப்பு
குற்றிப்புறம் ஊராட்சி ஒன்றியம் பின்வரும் கிராம ஊராட்சிகளைக் கொண்டுள்ளது:  

வாலாஞ்சேரி நகராட்சியானது குற்றிப்புறம் ஊராட்சி ஒன்றியத்தால் அனைத்துப் பக்கங்களிலும் நிலத்தால் சூழ்ந்துள்ளது.

## மேற்கோள்கள்

## வெளி இணைப்புகள்
* 
பகுப்பு:மலப்புறம் மாவட்டம்
பகுப்பு:கேரள ஊராட்சி ஒன்றியங்கள்
எம். ஆர். மாதவன்

**எம். ஆர். மாதவன்** (*M. R. Madhavan*) பிஆர்எஸ் சட்ட ஆராய்ச்சி நிறுவனத்தின் தலைவர் மற்றும் இணை நிறுவனர் ஆவார். இது ஒரு பொதுக் கொள்கை ஆராய்ச்சி நிறுவனமாகும். இது இந்தியாவில் சட்டமியற்றும் செயல்முறையைச் சிறந்த தகவல், வெளிப்படையான மற்றும் பங்கேற்புடன் மாற்றுவதில் கவனம் செலுத்துகிறது. மக்களவை மற்றும் மாநிலங்களவை மசோதாக்கள் மற்றும் இந்தியாவில் சட்டம் தொடர்பான பிற கட்டுரைகளின் "சட்டச் சுருக்கங்கள்" (குறுகிய கருத்து சுருக்கங்கள்) இந்நிறுவனம் வெளியிடுகிறது.

## கல்வியும் பணியும்
மாதவன் இந்தியத் தொழில்நுட்பக் கழகத்தில் பொறியியலில் இளநிலை பட்டமும், இந்திய மேலாண்மை கழகம், கல்கத்தாவில் முதுநிலை மேலாண்மை மற்றும் முனைவர் பட்டமும் பெற்றுள்ளார். ஐசிஐசிஐ வங்கியின் ஒப்புரவுப் பண்பு ஆராய்ச்சி குழுவில் தனது தொழில்முறை வாழ்க்கையைத் தொடங்கினார். பின்னர் ஐசிஐசிஐயில் வட்டி விகித ஆராய்ச்சிக்குத் தலைமை வகித்தார். இவர் *பேங்க் ஆப் அமெரிக்கா*வில் ஆசியப் பிராந்தியத்திற்கான முதன்மை மற்றும் மூத்த மூலோபாயவாதியாகவும் பணியாற்றினார்.

மாதவன் செப்டம்பர் 2005-இல் பாங்க் ஆப் அமெரிக்காவிலிருந்து வெளியேறி, சி. வி. மதுக்கருடன் இணைந்து பி. ஆர். எஸ். சட்ட ஆராய்ச்சியைத் தொடங்கினார். பி. ஆர். எஸ்ஸில், மாதவன் தலைவராக ஆவதற்கு முன்பு ஆராய்ச்சிக் குழுவை அமைத்து வழிநடத்தினார்.

## விருது
2014-இல் இந்திய மேலாண்மை கழகம், கல்கத்தாவின் சிறந்த முன்னாள் மாணவர் விருதினை இவர் பெற்றார். இந்தியத் தொழில்நுட்பக் கழகம், சென்னை இவருக்கு 2017ஆம் ஆண்டில் சிறப்புமிக்க முன்னாள் மாணவர் விருதை வழங்கி கௌரவித்தது. இவர் 2019ஆம் ஆண்டின் வணிக தரநிலை சமூக தொழில்முனைவோராகத் தேர்ந்தெடுக்கப்பட்டார்.

## மேற்கோள்கள்

பகுப்பு:1968 பிறப்புகள்
பகுப்பு:வாழும் மக்கள்
கோத்தா

**கோத்தா** (மலாய்; ஆங்கிலம்: *Kota*; சீனம்: 科塔) என்பது மலேசியா, நெகிரி செம்பிலான் மாநிலத்தின் ரெம்பாவ் மாவட்டத்தில் அமைந்து உள்ள ஒரு நகரம்; மற்றும் ஒரு முக்கிம் ஆகும். நெகிரி செம்பிலான் மாநிலத்தில் முக்கிம் என்பதை லுவாக் (*Luak*) என்று அழைக்கிறார்கள்.

மலேசிய கூட்டரசு சாலை 1 (*Malaysia Federal Route 1*) வழியில் இந்த சிறுநகரம் அமைந்துள்ளது. இந்த சிறிய நகரத்தில் கம்போங் லெகோங் உலு, கம்போங் காடோங், கம்போங் ஸ்ரீ கென்டாங், கம்போங் சாவா ராஜா; மற்றும் மேலும் சில கிராமங்கள் உள்ளன.

## பொது

1960-களில் இங்கு ஒரு தொடருந்து நிலையம் இருந்தது. அந்தக் காலக்கட்டத்தில் கம்யூனிஸ்டு ஆதரவாளர்களால் அங்கு நடந்த ஒரு பயங்கரவாதத் தாக்குதலின் போது அந்தத் தொடருந்து நிலையம் முற்றாக அழிக்கப்பட்டது. அந்த நிகழ்விற்கு ’13 நாள் பயங்கரவாதம்’ (*13 Days of Terror*) என்று பெயர். பழைய தொடருந்து நிலையம் இருந்த இடத்தில் தற்போது புதிதாக ஒரு தொடருந்து நிலையம் கட்டப்பட்டுள்ளது.

## மேற்கோள்கள்

## மேலும் காண்க
* ரெம்பாவ் மாவட்டம்

## வெளி இணைப்புகள்

பகுப்பு:நெகிரி செம்பிலான் நகரங்கள்‎
மகிந்திரா பல்கலைக்கழகம்

**மகிந்திரா பல்கலைக்கழகம்** (*Mahindra University*) என்பது இந்தியாவின் தெலங்காணா மாநிலத்தில் ஐதராபாத்தில் அமைந்துள்ள ஓர் இந்திய தனியார் பல்கலைக்கழகம் ஆகும். இது மகேந்திரா குழுமத்தால் நிறுவப்பட்டது. மகிந்திரா குழுமத்தின் முதன்மை தகவல் தொழில்நுட்ப நிறுவனமான டெக் மஹிந்திராவின் துணை நிறுவனமான மகிந்திரா கல்வி நிறுவனங்கள் (எம்இஐ) மூலம் மகிந்திரா பல்கலைக்கழகம் நிதியுதவி பெறுகிறது. பல்கலைக்கழகத்தில் முக்கியமாக 5 வெவ்வேறு பள்ளிகள் உள்ளன. அவை: சட்டப் பள்ளி, தொழில்நுட்ப பள்ளி, மேலாண்மை பள்ளி, கல்வி பள்ளி மற்றும் ஊடகப் பள்ளி.

## மேற்கோள்கள்

## வெளி இணைப்புகள்

* 

பகுப்பு:தெலங்காணா
பகுப்பு:இந்தியாவில் கல்வி
பகுப்பு:பல்கலைக்கழகங்களும் கல்லூரிகளும்
பகுப்பு:மகிந்திரா குழுமங்கள்
தஸ்லிம் அகமது

**தஸ்லிம் அகமது** (*Taslim Ahmad*) என்பவர் உத்தரகாண்ட் மாநிலத்தைச் சேர்ந்த ஒரு இந்திய அரசியல்வாதி ஆவார். இவர் பகுஜன் சமாஜ் கட்சியின் கட்சி உறுப்பினர் ஆவார். இவர் 2002 மற்றும் 2007 ஆம் ஆண்டு நடைபெற்ற சட்டமன்றத் தேர்தல்களில் லால்தாங் சட்டமன்றத் தொகுதியைப் பிரதிநிதித்துவப்படுத்திய உத்தராகண்ட் சட்டமன்ற உறுப்பினர் ஆவார்.

## மேற்கோள்கள்

பகுப்பு:வாழும் மக்கள்
பகுப்பு:உத்தராகண்டு அரசியல்வாதிகள்
கோலா கெலாவாங்

**கோலா கெலாவாங்** (மலாய்; ஆங்கிலம்: *Kuala Klawang*; சீனம்: 瓜拉旺) என்பது மலேசியா, நெகிரி செம்பிலான் மாநிலத்தின் செலுபு மாவட்டத்தில் அமைந்து உள்ள ஒரு நகரம்; ஆகும். செலுபு மாவட்டத்தின் தலைநகரமாகவும் விளங்குகிறது. மற்றும் இந்த நகரம் ஒரு முக்கிம் தகுதியைப் பெற்றது. நெகிரி செம்பிலான் மாநிலத்தில் முக்கிம் என்பதை லுவாக் (*Luak*) என்று அழைக்கிறார்கள்.

நெகிரி செம்பிலான் மாநிலத் தலைநகரான சிரம்பான் நகரத்தில் இருந்து 36 கி.மீ. தொலைவில் உள்ள இந்த நகரம், மலேசிய கூட்டரசு சாலை 86 வழியாக சிரம்பான் நகரத்துடன் இணைக்கப்பட்டு உள்ளது. அத்துடன் சிலாங்கூர் மாநிலத்தின் உலு லங்காட் மாவட்டமும் அதே கூட்டரசு சாலை வழியாகவும் இணைக்கப்பட்டுள்ளது. 

## பொது

இந்த நகரம் ஒரு பன்மை சமூகங்கள் கொண்ட ஒரு நகரமாக அறியப்படுகிறது. இங்கு வாழும் மக்களில் பெரும்பாலோர் மலாய்க்காரர்கள். இவர்களைத் தொடர்ந்து சீனர்கள் மற்றும் இந்தியர்கள் அடுத்த நிலையில் உள்ளனர். 

மலாய்க்காரர்கள் பெரும்பாலும் கிராமங்களில் வசிக்கிறார்கள். சீனர்கள் நகர்ப்புறங்களில் வணிகத் தொழிலில் ஈடுபட்டு உள்ளார்கள். இந்தியர்கள் பெரும்பாலும் தோட்டப் புறங்களிலும் கிராமப் புறங்களிலும் வசிக்கிறார்கள்.

### கோலா கெலாவாங் நினைவகம்

கோலா கெலாவாங்கில் இரண்டு குறிப்பிடத்தக்க இடங்கள் உள்ளன. முதலாவது விக்டோரியா மகாராணியின் நினைவாக 19-ஆம் நூற்றாண்டில் உள்ளூர் மக்களால் கட்டப்பட்ட கோலா கெலாவாங் நினைவகம்; இந்த நினைவுச் சின்னம் ஒரு குன்றின் மீது அமைந்துள்ளது.

செலுபு மாவட்டம் ஒரு வேளாண் மாவட்டமாக இருப்பதால், கோலா கெலாவாங்கின் பொருளாதாரமும் பெரும்பாலும் வேளாண்மை சார்ந்த தொழில்துறையுடன் தொடர்புடையது. இங்குள்ள முக்கியப் பயிர்கள் எண்ணெய் பனை; ரப்பர்; முள்நாறி மற்றும் டிராகன் பழம் போன்ற பழங்கள் ஆகும்.

கோலா கெலாவாங்கில் இரண்டாவது முக்கியமான இடம் கோலா கெலாவாங் தோய் நீர்வீழ்ச்சி. கோலா கெலாவாங் மலைப்பகுதியில் உள்ளூர்வாசிகளின் சுற்றுலாவிற்கு மையமாக இந்த நீர்வீழ்ச்சி விளங்குகிறது. முன்பு தோய் நீர்வீழ்ச்சிக்குச் செல்லும் வளைந்த சாலைகள், தற்போது  நேராக்கப்பட்டு அகலப்படுத்தப்பட்டு உள்ளன.

## மேற்கோள்கள்

## மேலும் காண்க
* செலுபு மாவட்டம்

## வெளி இணைப்புகள்

பகுப்பு:நெகிரி செம்பிலான் நகரங்கள்‎
திருமுறிகண்டி

**திருமுறிகண்டி** என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது ஒட்டுசுட்டான் பிரதேச செயலாளர் பிரிவில் அமைந்துள்ளது. இது கிளிநொச்சிக்குத் தெற்கே சுமார் 15 கிலோமீட்டர் தூரத்தில் அமைந்துள்ளது.

## கோவில்கள்
திருமுறிகண்டி பிள்ளையார் கோவில்

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
கும்பாரி

**கும்பாரி** (*Kumbaari*)  என்பது 2024 ஆம் ஆண்டு தமிழில் வெளிவந்த காதல்-நகைச்சுவை-நட்புத் திரைப்படமாகும். கெவின் சோசப் இயக்கிய இப்படத்தில் விசய் விசுவா, மகானா சஞ்சீவி ஆகியோர் நடித்திருந்தனர்.

## நடிகர்கள்
* விஜய் விஷ்வா
* நலீஃப் கியா
* மகானா சஞ்சீவி
* ஜான் விஜய்
* பருத்திவீரன் சரவணன்
* சாம்ஸ்
* ஜாங்கிரி மதுமிதா
* செந்தில்குமாரி
* காதல் சுகுமார்

## தயாரிப்பு
இப்படத்தை இராயல் எண்டர்பிரைசஸ் நிறுவனம் சார்பில் குமாரதாஸ் தயாரித்துள்ளார். பிரசாத் ஆறுமுகம் ஒளிப்பதிவு செய்ய, டி.எஸ்.ஜெய் படத்தொகுப்பு மேற்கொண்டுள்ளார். படத்தின் முன்னோட்டம்2023 ஆகத்து 16 அன்று வெளியிடப்பட்டது. 

## வரவேற்பு
*[[டைம்ஸ் நவ்|டைம்சு நவுன்]]* விமர்சகர் ஒருவர்  5-இற்கு 3 நட்சத்திரங்களை அளித்து, "படம் அதன் நடிகர்கள், குழுவினரின் திறமையை வெளிப்படுத்துவது மட்டுமல்லாமல், மனித உணர்வுகளின் தீவிரமான ஆய்வுமாகும்" என்று குறிப்பிட்டார். தினத்தந்தியின் விமர்சகர் ஒருவர் நேர்மறையான விமர்சனத்தை அளித்தார். 

## மேற்கோள்கள்

## வெளி இணைப்புகள்
* கும்பாரி திரைப்படம் 

பகுப்பு:2024 தமிழ்த் திரைப்படங்கள் 
பகுப்பு:இந்தியத் தமிழ்த் திரைப்படங்கள்
அகலிபா சகப்ரோசா

**** (தாவர வகைப்பாட்டியல்: *Acalypha scabrosa*) என்பது  ஆமணக்குக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 228 பேரினங்கள் மட்டுமே ஏற்றுக் கொள்ளப்பட்டுள்ளன.அதில் ஒரு பேரினமான, “அகலிபா” பேரினத்தில், 442 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1788 ஆம் ஆண்டு வெளிவந்துள்ளது.  ஜமேக்கா நாட்டின் அகணிய தாவரமாக இவ்வினம் உள்ளது. இதன் பேரினத்திலுள்ள இனங்கள் பலவித மருத்துவப் பயன்பாடுகளைக் கொண்டுள்ளதாக ஆய்வுகளில் கண்டறிந்துள்ளர். மணல்ஈ பூச்சியின்,  பூச்சிக் கடிக்கு மருந்தாகவும் பயனாகிறது.

## மேற்கோள்கள்

## இதையும் காணவும்
*மரங்களின் பட்டியல்
*மூலிகைப் பட்டியல் (தமிழ்நாடு)
* இதன் கட்டற்ற படங்களை, இந்த இணையப்பக்கத்தில் காணலாம்.

பகுப்பு:மூலிகைகள்
பகுப்பு:படிமங்களில்லா தாவரவியல் கட்டுரைகள்
கொழிப்பூண்டு

**கொழிப்பூண்டு** (தாவர வகைப்பாட்டியல்: *Acalypha paniculata, அகலிபா பானிகுலட்டா*) என்பது  ஆமணக்குக் குடும்பத்தில் உள்ள ஒரு வகை பூக்கும் தாவரமாகும். இக்குடும்பத்தில், 228 பேரினங்கள் மட்டுமே ஏற்றுக் கொள்ளப்பட்டுள்ளன.அதில் ஒரு பேரினமான, “அகலிபா” பேரினத்தில், 442 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1859 ஆம் ஆண்டு வெளிவந்துள்ளது. நடு ஆப்பிரிக்கா நாடுகள், வளைகுடா நாடுகள், இந்தியா நாடுகளின் அகணிய தாவரமாக இவ்வினம் உள்ளது. இதன் பேரினத்தில் உள்ள இனங்கள் பலவித மருத்துவப் பயன்பாடுகளைக் கொண்டுள்ளதாக ஆய்வுகளில் கண்டறிந்துள்ளர். குப்பைமேனி என்பதும் இதுவும் வெவ்வேறு இனங்கள் ஆகும். இந்திய குப்பைமேனியின் பெண் பூக்களைச் சுற்றி இலை போன்ற வடிவம் இருக்கும். இவ்வகையில் அவ்விலை மிகச்சிறியதாக இருக்கும்.

## மேற்கோள்கள்

## இதையும் காணவும்
*மரங்களின் பட்டியல்
*மூலிகைப் பட்டியல் (தமிழ்நாடு)

பகுப்பு:மூலிகைகள்
பகுப்பு:பூக்கும் தாவரங்கள்
சிங்சுங்

**சிங்சுங்** (*Singchung*) என்பது இந்தியாவின் அருணாச்சலப் பிரதேசத்தின் மேற்கு காமெங் மாவட்டத்தில் உள்ள ஒரு மக்கள் தொகை கணக்கெடுப்பு நகரமாகும்.    2011 ஆம் ஆண்டு இந்திய மக்கள் தொகை கணக்கெடுப்பின்படி, சிங்சுங்கில் 9260 ஆண்கள் மற்றும் 5,274 பெண்கள் உட்பட மொத்தம் 14,534 மக்கள் உள்ளனர். 

புகுன் சமூகம் சிங்சுங்கின் முதன்மைச் சமூகமாகும். மேலும், அவர்களின் வாழ்வாதாரம் ஆர்க்கிட் மலர்கள் சாகுபடி உள்ளிட்ட விவசாயம் ஆகும்.  

## மேற்கோள்கள்

பகுப்பு:மேற்கு காமெங் மாவட்டம்
பகுப்பு:அருணாச்சலப் பிரதேச புவியியல்
நிமிசா சஞ்சயன்

**நிமிசா சஞ்சயன்** (*Nimisha Sajayan*) என்பவர் ஓர் இந்திய நடிகை ஆவார். இவர் மராத்தி, ஆங்கிலம், மலையாளம், தமிழ் திரைப்படங்களில் நடித்து வருகிறார். திலீசு போத்தன் இயக்கிய *தொண்டிமுதலும் ட்ரிக்சாச்சியும்* திரைப்படத்தின் மூலம் திரையுலகில் அறிமுகமானார். *ஒரு குப்ரசித்த பையன்* மற்றும் *சோல* திரைப்படங்களில் நடித்ததற்காக 2018 ஆம் ஆண்டு சிறந்த நடிகைக்கான கேரள மாநில திரைப்பட விருதை வென்றார். இவர் இரண்டு பிலிம்பேர் விருதுகளையும் மூன்று தென்னிந்திய சர்வதேசத் திரைப்பட விருதுகளையும் பெற்றவர்.

## வாழ்க்கை
கேரளாவின் கொல்லம் மாவட்டத்தைச் சேர்ந்த சஞ்சயனுக்கும் பிந்து சஞ்சயனுக்கும் நிமிசா மும்பையில் பிறந்தார். இவரது தாயாரின் பூர்வீகம் கொல்லம் மாவட்டத்திலுள்ள புனலூரில் உள்ளது. நிமிசா மும்பையில் உள்ள கார்மல் கான்வென்ட் பள்ளியில் பயின்றார். மும்பை கே. சே. சோமையா கல்லூரியில் பட்டம் பெற்றார்.

## தொழில்
திலீசு போத்தன் இயக்கிய *தொண்டிமுதலும் ட்ரிக்சாச்சியும்* திரைப்படத்தின் மூலம் திரையுலகில் அறிமுகமானார். இதன் பின்பு பி. அசித் குமார் மற்றும் ராசீவ் ரவியின் 'ஈடா' திரைப்படத்தில் முக்கிய பாத்திரத்தில் நடித்தார். மதுபால் இயக்கிய *ஒரு குப்ரசிதா பையன்*, சனல் குமார் சசிதரன் இயக்கிய சோல திரைப்படங்களுக்காக 2019 ஆம் ஆண்டிற்கான சிறந்த நடிகைக்கான 49வது கேரள மாநில திரைப்பட விருதை வென்றார். *சோல* *திரைப்படம்* பல சர்வதேச திரைப்பட விழாக்களில் திரையிடப்பட்டது.

2021 இல் இவர் *தி கிரேட் இந்தியன் கிச்சனில்* நடித்தார். திரைப்படமும் இவரது நடிப்பும் நல்ல வரவேற்பைப் பெற்றது. அதே ஆண்டு, அவர் *நயாட்டு*, *மாலிக்* ஆகிய திரைப்படங்களில் முக்கிய பாத்திரத்தில் நடித்தார். 2022 இல் அவர் *ஒரு தேக்கன் தள்ளு கேஸ்*, *இன்னாலே வாரே* மற்றும் *ஹெவன்* ஆகிய திரைப்படங்களில் நடித்தார். ஏ. எல்.விஜய் இயக்கிய *மிசன்: அத்தியாயம் 1*  திரைப்படத்தின் மூலம் இவர் தமிழில் அறிமுகமானார், ஆனால் தமிழில் இவரது முதல் திரைப்பட வெளியீடு 2023 இல் வெளியான *[[சித்தா]]*.

## திரைப்படங்கள்

### குறும்படங்கள்

## மேற்கோள்கள்

## வெளி இணைப்புகள்

பகுப்பு:வாழும் மக்கள்
பகுப்பு:மலையாளத் திரைப்பட நடிகைகள்
பகுப்பு:1997 பிறப்புகள்
செந்தொண்டை தேன்சிட்டு

**செந்தொண்டை தேன்சிட்டு** (*Red-throated sunbird*)(*ஆந்த்ரெப்டெசு ரோடோலேமசு*) என்பது நெக்டரினிடே குடும்பத்தில் உள்ள ஒரு பறவை சிற்றினம் ஆகும். புரூணை, இந்தோனேசியா, மலேசியா, மியான்மர், பிலிப்பீன்சு, சிங்கப்பூர், தாய்லாந்து ஆகிய நாடுகளில் காணப்படுகிறது. இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும். இது வாழிட இழப்பால் அச்சுறுத்தப்படுகிறது.
thumb

## மேற்கோள்கள்

பகுப்பு:மலேசியப் பறவைகள்
சமவெளித் தேன்சிட்டு

**சமவெளித் தேன்சிட்டு** (*Plain sunbird*)(*ஆந்த்ரெப்டெசு சிம்ப்ளக்சு*) என்பது நெக்டரினிடே குடும்பத்தில் உள்ள ஒரு பறவை சிற்றினம் ஆகும். இது புரூணை, இந்தோனேசியா, மலேசியா, மியான்மர், சிங்கப்பூர் மற்றும் தாய்லாந்து ஆகிய நாடுகளில் காணப்படுகிறது. இதன் இயற்கையான வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல சதுப்புநில காடுகள் ஆகும்.
இடது|thumb| கோட்டா கினாபாலு - சபா, போர்னியோ - மலேசியா

## மேற்கோள்கள்

பகுப்பு:மலேசியப் பறவைகள்
பகுப்பு:தேன்சிட்டு
பாகா சாதின் (1958 திரைப்படம்)

***பாக் சாதின்*** *(Bagha Jatin)* என்பது இந்தியப் புரட்சியாளர் பாக் ஜதினின் வாழ்க்கையை அடிப்படையாகக் கொண்டு, வங்காள மொழியில் எடுக்கப்பட்ட வாழ்க்கை வரலாற்றுத் திரைப்படமாகும். இத்திரைப்படத்தின் இயக்குநர், இரன்மோய் சென்   ஆவார். இந்தத் திரைப்படம், 27 சூன் 1958  இல் பாரதி சித்ரம் பிரைவேட் லிமிடெட் பதாகையின் கீழ் வெளியிடப்பட்டது.  வங்க மொழி நடிகர் நிமு பௌமிக்கின் நடித்த முதல் படம் இது எனக் கருதப்படுகிறது.

## கதைக்கரு
வங்காள சுதந்திர போராட்ட வீரர், சாதீந்திரநாத் முகர்சி என்ற பாகா சாதினின் வாழ்க்கையையும், அவர் இந்தியாவில் பிரித்தானிய ஏகாதிபத்தியத்திற்கு எதிராக நடத்தியப்  போராட்டத்தையும், இந்த படம் சித்தரிக்கிறது. இந்த படத்தில் புரட்சியாளராக, தீரச்சு பட்டாச்சார்யா நடித்தார். அவரது நடிப்பு, பல திரைப்படக் கருத்துரையாளர்களின் பாராட்டைப் பெற்றது.

## நடிகர்கள்
* தீராசு பட்டாச்சாரியா என்பவர் பாகாசாதீன் ஆக நடித்தார்.
* நிமு பௌமிக்
* சாயா தேவி
* சியாம் லாகா
* சைசர் படப்யால்
* பேச்சூ சிங் 

## இதையும் காணவும்
* பாகா சாதின் (2023 திரைப்படம்)

## மேற்கோள்கள்

பகுப்பு:இந்திய விடுதலை இயக்கம் பற்றிய திரைப்படங்கள்
பகுப்பு:1958 திரைப்படங்கள்
பகுப்பு:பாகா சாதின் குறித்த திரைப்படங்கள்
மஞ்சள் கன்ன தேன்சிட்டு

**மஞ்சள் கன்ன தேன்சிட்டு** (*Yellow-chinned sunbird*)(*ஆந்த்ரெப்டெசு ரெக்டிரோசுட்ரிசு*) என்பது நெக்டரினிடே குடும்பத்தில் உள்ள ஒரு பறவை சிற்றினம் ஆகும். இது மேற்கு ஆப்பிரிக்காவில், அதாவது சியரா லியோன் முதல் கானா வரை காணப்படுகிறது. சாம்பல் கன்னத் தேன்சிட்டு, *ஆன்த்ரெப்டெசு டெப்ரோலேமசு* முன்பு இந்த சிற்றினத்துடன் குழுவாக இருந்தது.

## மேற்கோள்கள்

## வெளி இணைப்புகள்

* ADW இல் படம்

பகுப்பு:மேற்கு ஆப்பிரிக்கப் பறவைகள்
உயர்-புரத உணவு

**உயர்-புரத உணவு**  (*High-protein diet*) என்பது உடல் எடை பராமரிப்பிற்குத் தேவையான ஆற்றல் தினசரி  உணவில் 20 சதவிகிதம்  அல்லது அதற்கும் அதிகமான புரதத்திலிருந்து  கிடைக்குமானால் அந்த உணவை உயர்-புரத உணவு எனக் கூறலாம். பல உயர் புரத உணவுகளில் நிறைவுற்ற கொழுப்பு அதிகமாக இருக்கும். கார்போவைதரேட்டு  உட்கொள்ளலை உயர் புரத உணவு கட்டுப்படுத்துகிறது. 

மாட்டிறைச்சி, கோழி இறைச்சி, பன்றி இறைச்சி,  முட்டை மற்றும் சோயா போன்றவை உயர் புரத உணவுக்கு சில் எடுத்துக்காட்டுகளாகும். கொழுப்பு இழப்பு மற்றும் தசைகளை கட்டியெழுப்புதல் போன்ற  தேவையான சூழல்களில்  உயர் புரத உணவுகள் பெரும்பாலும் பயன்படுத்தப்படுகின்றன.   பேலியோ, அட்கின்சு போன்ற உணவு முறைகளில் எடையைக் குறைப்பதற்காக அதிக அளவு மீன், இறைச்சி, முட்டை, கொட்டை வகைகள், வெண்ணெய் ஆகியவை பரிந்துரைக்கப்படுகின்றன. இத்தகைய உணவுகள் கார்போவைதரேட்டு,  இன்சுலின் எதிர்ப்பு மற்றும் கீட்டோசிசு பற்றிய தவறான எண்ணங்களை  ஊக்குவிக்கின்றன. 

## உடல்நல பாதிப்புகள்
பல்வேறு உயர் புரத உணவுகளின் செயல்திறன் மற்றும் பாதுகாப்பு குறித்து ஆராய்ச்சியாளர்களிடையே தொடர்ந்து சர்ச்சை நிகழ்ந்தபடி உள்ளது.. இதனால் நினைத்த அளவுக்கு புரதம் சாப்பிடலாமா, அவ்வாறு  புரதம் சாப்பிடுவது பாதுகாப்பானதா? அதிக புரதம் சாப்பிட்டால் என்னவாகும் போன்ற பல கேள்விகளும் எழுகின்றன.

### செயல்திறன்
அதிகரித்த புரத நுகர்வு தசை வளர்ச்சியை  அதிகரிப்பதற்கும், உடற்பயிற்சிக்குப் பிந்தைய தசை மீட்பு மற்றும்  மேம்படுத்தலுக்கும், ஆற்றல் மற்றும் ஊட்டச்சத்து பற்றாக்குறை காலங்களில் தசை இழப்பைக் குறைப்பதற்கும் உயர் புரத உணவின் தேவை பரிந்துரைக்கப்படுகிறது.  அதிக புரதம் கொண்ட குறைந்த கலோரி உணவுகள் பெரும்பாலும் உடல் பருமனுக்கு சிகிச்சையளிப்பதில் பயன்படுத்தப்படுகின்றன.  2020 ஆம் ஆண்டின் மதிப்பாய்வில், உயர் புரத உணவு, நீரிழிவு நோயாளிகளில் இரத்த அழுத்தம் மற்றும் கிளைசெமிக் கட்டுப்பாட்டை கணிசமாக மேம்படுத்தாது என்று கண்டறியப்பட்டது. 

### பாதுகாப்பு
2017 ஆம் ஆண்டில் மேற்கொள்ளப்பட்ட ஒரு மதிப்பாய்வு, அதிக புரதச்சத்து நிறைந்த உணவு, சிறுநீரகத்தைப் பாதித்து வாழ்நாள் முழுவதும் ஆபத்தில் பங்களிக்கக்கூடும் என்று சுட்டிக்காட்டியது. நாள்பட்ட சிறுநீரக நோய்  புதிதாகவும் தொடங்கும்  அபாயமும் உள்ளது.   அதிக அளவு நிறைவுற்ற கொழுப்பைக் கொண்ட உயர் புரத உணவுகள் கரோனரி தமனி நோய் மற்றும் புற்றுநோயின் அபாயத்தை அதிகரிக்கின்றன. 

அட்கின்சு உணவு  மற்றும் புரோட்டீன் பவர் போன்ற சில உயர் புரத உணவுகளுக்கு எதிராக அமெரிக்க இதய சங்கத்தின்  ஊட்டச்சத்து அமைப்பு பரிந்துரை செய்துள்ளது.  இந்த உணவுமுறைகளின் ஆரோக்கிய அபாயங்கள் மற்றும் அவற்றின் செயல்திறன் மற்றும் பாதுகாப்பை ஆதரிக்க நீண்ட கால அறிவியல் ஆய்வுகள் எதுவும் இல்லை என்பதை குழு குறிப்பிட்டது. 

பின்வருபவை உயர்-புரத பற்று உணவுகளின் எடுத்துக்காட்டுகள்:    
*அட்கின்சு உணவு
* புரோட்டின் பவர்

## மேலும் காண்க
* புரதம் அடங்கிய உணவுகளின் பட்டியல்
* உணவுக் குறைநிரப்பி
* ஊட்டச்சத்து

## மேற்கோள்கள்

பகுப்பு:புரதங்கள்
பகுப்பு:உணவு அறிவியல்
ஐபோசுடெசு

**ஐபோசுடெசு** (தாவர வகைப்பாட்டியல்: *Hypoestes*) என்பது பூக்கும் தாவரப் பேரினங்களில் ஒன்றாகும். இது முண்மூலிகைக் குடும்பத்தின்  கீழ் 270 பேரினங்கள் பன்னாட்டு தாவர அமைப்புகளால் ஏற்றுக் கொள்ளப்பட்டு, அவை அறிவிக்கப்பட்டுள்ளன. இப்பேரினத்தில் 138 இனங்கள் உள்ளன. *Hypoestes* என்ற சொல்லானது கிரேக்க மொழியிலிருந்து உருவானதாகும். 'ஐபோ' (Hypo) என்றால் 'கீழே' என்றும்,  'estia' என்றால் வீடு என்றும் பொருளாகும்.

## மேற்கோள்கள்

## வெளியிணைப்புகள்

* USDA Profile
* Hypoestes, ''Polka Dot Plant''

பகுப்பு:பூக்கும் தாவரப் பேரினங்கள்
பகுப்பு:முண்மூலிகைக் குடும்பம்
லுவாக்

**லுவாக்** (மலாய்: *Luak*) என்பது இந்தோனேசியா, சுமத்திரா, மினாங்கபாவ் மக்களின் அடாட் பெர்பாத்தே (*Adat Perpatih*) எனும் கலாசார மரபு வழக்கத்தில் ஒரு நிர்வாகப் பிரிவாகும்.

இந்த வழக்கம் மலேசியாவின் நெகிரி செம்பிலான் மற்றும் மலாக்கா மாநிலங்களில் இன்றும் பயன்பாட்டில் உள்ளது. மலேசியாவில் இந்த வழக்க முறை பயன்பாட்டில் இருந்தாலும, மாவட்டம் எனும் சொல் பயன்பாடே பரவலாகப் பயன்படுத்தப்படுகிறது.

லுவாக் பிரிவு ஓர் உண்டாங் அல்லது ஒரு பெங்குலு எனும் தலைவரால் நிர்வகிக்கப்படுகிறது. அவருக்கு அவரின் லுவாக் பகுதியில் முழு அதிகாரம் உள்ளது..

## பொது

நெகிரி செம்பிலான் மாநிலத்தில் தற்போது இரண்டு வகையான லுவாக் பிரிவுகள் உள்ளன. ஒரு பிரிவு லுவாக் பெருண்டாங் (*Luak Berundang*); மற்றொரு பிரிவு லுவாக் தானா மெங்கண்டுங் (*Luak Tanah Mengandung*). தம்பின் என்பது ஒரு வகையில் லுவாக் நிர்வாகப் பிரிவுதான். இருப்பினும் துங்கு பெசார் தம்பின் என்பவரால் ஆளப்படுகிறது.

பிரித்தானியர்களால் நெகிரி செம்பிலான் மாநிலம் காலனித்துவப்படுத்தப் படுவதற்கு முன்பு, ஒரு லுவாக் ஒரு மாநிலமாகக் கருதப்பட்டது. அந்த லுவாக் நிர்வாகப் பிரிவிற்கு ஓர் உண்டாங் அல்லது ஒரு பெங்குலு தலைவராக இருந்தார். அந்த உண்டாங் அல்லது பெங்குலு அந்த லுவாக் நிர்வாகப் பிரிவில் முழுமையான அதிகாரத்தையும் கொண்டிருந்தார்.

## மேற்கோள்கள்

## மேலும் காண்க

* அடாட் பெர்பாத்தே
* மினாங்கபாவு மக்கள்

## வெளி இணைப்புகள்

பகுப்பு:நெகிரி செம்பிலான் மாவட்டங்கள்
வசநாபி

**** (தாவர வகைப்பாட்டியல்: *Aconitum moschatum, அகோனிட்டம் மசுகடம், Pet poisonous*) என்பது  இரன்குலேசியே குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 51 பேரினங்கள் மட்டுமே ஏற்றுக் கொள்ளப்பட்டுள்ளன.அதில் ஒரு பேரினமான, “அகோனிட்டம்” பேரினத்தில், 337 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1905 ஆம் ஆண்டு வெளிவந்துள்ளது.  இந்தியா நாட்டின் அகணிய தாவரமாக இவ்வினம் உள்ளது. மேற்கு இமயமலைத்தொடர் பகுதிகளில் காணப்படுகிறது. நஞ்சு செடியாக இருந்தாலும், பாரம்பரிய மருத்துவத்தில் பயனாகிறது.

## மேற்கோள்கள்

## இதையும் காணவும்
*மரங்களின் பட்டியல்
*மூலிகைப் பட்டியல் (தமிழ்நாடு)

பகுப்பு:மூலிகைகள்
பிசுமத் ஆக்சியயோடைடு

**பிசுமத் ஆக்சியயோடைடு** (*Bismuth oxyiodide*) என்பது BiIO என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். பிசுமத், அயோடின், ஆக்சிசன் ஆகிய சேர்மங்கள் சேர்ந்து பிசுமத் ஆக்சியடோடைடு உருவாகிறது.

## தயாரிப்பு
பிசுமத் (III) ஆக்சைடுடன் ஐதரயோடிக் அமிலத்தைச் சேர்த்து வினைபுரியச் செய்வதன் மூலம் பிசுமத் ஆக்சியோடைடைப் பெறலாம்:

:Bi2O3 + 2HI ---> 2BiOI + H2O

பிசுமத் நைட்ரேட் பெ ண்டா ஐதரேட்டுடன் எத்திலீன் கிளைக்காலில் கரைக்கப்பட்ட பொட்டாசியம் அயோடைடை சேர்த்து  160 பாகை செல்சியசு வெப்பநிலைக்கு சூடுபடுத்தி வினைபுரியச் செய்தாலும் பிசுமத் ஆக்சியடோடைடை தயாரிக்கலாம். நைட்ரிக் அமிலத்துடன் அமிலமைய பிசுமத் நைட்ரேட்டின் நீரிய கரைசல் சோடியம் ஐதராக்சைடால் சரி செய்யப்பட்டு, பொட்டாசியம் அயோடைடுடன் துளித் துளியாகச் சேர்த்து விளை பொருளை பெறவேண்டும். மேலும் ஆக்சி அயோடைடுகளின் மற்ற விகிதாச்சாரங்களும் வெவ்வேறு சரிசெய்தல்களின்படி உற்பத்தி செய்யப்படுகின்றன. 

## பண்புகள்
பிசுமத் ஆக்சியடோடைடு  செங்கல் சிவப்பு நிறப்படிகத் தூள் அல்லது செப்பு நிற படிகங்களாக உருவாகிறது. தண்ணீர் மற்றும் எத்தனாலில் பிசுமத் ஆக்சியடோடைடு  கரையாது. சூடுபடுத்தப்பட்டாலும் தண்ணீரில் சிறிதளவே கரைகிறது. செஞ்சிவப்பு நிலைக்கு சூடுபடுத்தினால் உருகி சிதைவைடைகிறது. P4/nmm (எண். 129) என்ற இடக்குழுவில் நாற்கோண படிகவமைப்பு கட்டமைப்பில் பிசுமத் ஆக்சியடோடைடு காணப்படுகிறது. 

## மேற்கோள்கள்

பகுப்பு:பிசுமத் சேர்மங்கள்
பகுப்பு:ஆக்சியயோடைடுகள்
பகுப்பு:அயோடின் சேர்மங்கள்
பகுப்பு:ஆக்சிசன் சேர்மங்கள்
பவன் சிங் சௌகான்

**பவன் சிங் சௌகான்**  (*Pawan Singh Chauhan*) இந்தியாவைச் சேர்ந்த ஓர் அரசியல்வாதியாவார். 1965 ஆம் ஆண்டு பிப்ரவரி மாதம் 3  ஆம் தேதியன்று இவர் பிறந்தார்.  பாரதிய  சனதா கட்சியின் உறுப்பினராக உத்தரப்பிரதேச மாநில அரசியலில் ஈடுபட்டார்.   2022 ஆம் ஆண்டு முதல் சீதாபூரில் இருந்து தேர்ந்தெடுக்கப்பட்டு உத்தரப் பிரதேச சட்ட மேலவையின்  உறுப்பினராக இருந்து வருகிறார். மேலும் இவர் எசுஆர் குழுமத்தின் தலைவரும் ஆவார்.

## ஆரம்ப வாழ்க்கை மற்றும் தொழில்
பவன் சிங் சௌகான் உத்தரபிரதேசத்தின் தலைநகரான இலக்னோவில் 1965 ஆம் ஆண்டு பிப்ரவரி மாதம் 3 ஆம் தேதியன்று பிறந்தார். சிறுவயதில் தேநீர் விற்பவராகவும் பணியாற்றினார். இவரது மகனின் பெயர் பியூசு சிங் சவுகான்,  இலக்னோவில் உள்ள எசுஆர் குழுமத்தின் துணைத் தலைவராக அவர் உள்ளார்.

## மேற்கோள்கள்

பகுப்பு:வாழும் மக்கள்
பகுப்பு:1965 பிறப்புகள்
பகுப்பு:உத்தரப் பிரதேச அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
ஓட்டோனேபிலியம் ஸ்டிபுலேசியம்

***ஓட்டோனேபிலியம் ஸ்டிபுலேசியம்*** (தாவர வகைப்பாட்டியல்: *Otonephelium stipulaceum*) என்பது சபிண்டேசியே குடும்பத்தைச் சேர்ந்த பூக்கும் தாவர இனமாகும். மேற்குத் தொடர்ச்சி மலையைத் தாயகமாகக் கொண்ட இம்மரமானது, 28 மீட்டர் உயரம் வரை வளரக்கூடியது. 1000 மீ வரை உயரமுள்ள பசுமையான காடுகளில் காணப்படும் இது,  ஓட்டோனேபிலியம் இனத்தின் ஒரே இனமாகும். இந்த இனமானது லிச்சி மற்றும் டிமோகார்பசு  ஆகியவற்றுடன் நெருங்கிய தொடர்புடையது.

**கல்பூவத்தி** என்று உள்ளூர்(மலையாளம்) மொழியில் அழைக்கப்படும் இம்மரம், கேரளா, கருநாடகம் மற்றும் தமிழ்நாடு ஆகிய மாநிலங்களில் காணப்படுகிறது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
பகுப்பு:இந்திய அகணிய உயிரிகள்
நெகிரி செம்பிலான் மலாய் மொழி

**நெகிரி செம்பிலான் மலாய் மொழி** (ஆங்கிலம்: *Negeri Sembilan Malay*; மலாய்: *Bahasa Melayu Negeri Sembilan;* ஜாவி: بهاس ملايو نڬري سمبيلن ; நெகிரி மலாய்: *Baso Kelate*; *Baso Nismilan*) என்பது ஆஸ்திரனேசிய மொழிக் குடும்பத்தைச் சேர்ந்த ஒரு மொழியாகும். 

மலேசியாவில் நெகிரி செம்பிலான், வடக்கு மலாக்காவில் உள்ள (அலோர் காஜா; ஜாசின் மாவட்டங்கள்) மற்றும் வடக்கு ஜொகூர் மாநிலத்தில் உள்ள சிகாமட் மாவட்டம் போன்ற இடங்களில் இந்த மொழி பரவலாகப் பேசப்படுகிறது.

## பொது

14-ஆம் நூற்றாண்டின் முற்பகுதியில் இந்தோனேசியா, சுமத்திராவில் இருந்து நெகிரி செம்பிலானுக்கு குடிபெயர்ந்த மினாங்கபாவ் மக்களின் வழித்தோன்றல்களால் இந்த மொழி பேசப்படுகிறது.

நெகிரி செம்பிலான் மலாய் மொழி, பெரும்பாலும் மினாங்கபாவு மொழியின் மாறுபாடு அல்லது பேச்சுவழக்காகக் கருதப்படுகிறது; இருப்பினும், இந்த மொழி மினாங்கபாவு மொழியைக் காட்டிலும் மலேசிய மொழியுடன் நெருக்கமாகத் தொடர்புடையது என்பது ஒலியியல் ஆய்வுகள் மூலம் தெரிய வருகிறது.

## வரலாறு

மினாங்கபாவு மக்கள் சுமத்திரா மலைப்பகுதிகளில் இருந்து 14-ஆம் நூற்றாண்டில் தீபகற்ப மலேசியாவில் குடியேறத் தொடங்கினர். 15-ஆம் நூற்றாண்டிலிருந்து 16-ஆம் நூற்றாண்டிற்கு இடைப்பட்ட காலத்தில் இடம்பெயர்வு அதிகரித்தது.  

அந்த காலக்கட்டத்தில், மலாக்கா நீரிணை வழியாக வர்த்தக நடவடிக்கைகள் அதிகரித்தன; மற்றும் புலம்பெயர்ந்தோர் பலருக்குக்கு மலாக்கா சுல்தானகத்தின் பாதுகாப்பு வழங்கப்பட்டது. மலாக்கா துறைமுகங்களில் இருந்து, மினாங்கபாவ் குடியேறிகள் குழுக்கள் குழுக்களாக உள்நாட்டுப் பெருநிலடததிற்குள் செல்லத் தொடங்கினர்.  

### முதல் இடம்பெயர்வு

இதுவே மலாக்காவிற்கு மினாங்கபாவ் மக்களின் முதல் இடப்பெயர்வு அலையாகும். மினாங்கபாவ் குடியேறிகளில் பெரும்பாலோர் மேற்கு சுமத்திராவில் இருக்கும் *லுகாக் தானா டாத்தார்* மற்றும் *லுகாக் லீமா பூலோ கோத்தா* ஆகிய இடங்களிலிருந்து வந்தவர்கள்.

மினாங்கபாவ் மக்களின் முதல் இடம்பெயர்வு புதிய முக்கிம்கள் திறக்கப்படுவதற்கு வழிவகுத்தது. புலம்பெயர்ந்தோரின் மக்கள் தொகை அதிகரிப்பின் காரணமாக உள்நாட்டிலும் மக்கள் தொகையின் எண்ணிக்கை அதிகரிக்கத் தொடங்கியது. அதன் பின்னர் புலம்பெயர்ந்தோர் தனித்தனியான சொந்த சமூக குழுக்களாக எழுச்சி பெற்றனர். இந்த குழுக்கள் 12 மினாங்கபாவ் குலங்கள் உருவாக்கத்திற்கு வழிவகுத்தன.

## மேற்கோள்கள்

## மேலும் படிக்க

* 

## மேலும் காண்க
* மலேசிய மொழிகள்
* மலாய மொழிகள்
* மலாய் மொழி
* அசுலியான் மொழிகள்
* ஆஸ்திரோனீசிய மொழிகள்

## வெளி இணைப்புகள்

பகுப்பு: ஆஸ்திரோனீசிய மொழிகள்
பகுப்பு: மலாய-பொலினீசிய மொழிகள்
பகுப்பு: மலேசிய மொழிகள்
முல்ஜி ஜெதா நீரூற்று

**முல்ஜி ஜெதா நீரூற்று** ( *Mulji Jetha Fountain* ) என்பது மும்பையைச் சேர்ந்த பருத்தி வியாபாரி ரட்டன்சி முல்ஜி என்பவர் 1889 ஆம் ஆண்டு 15 வயதில் இறந்த தனது ஒரே மகன் தரம்சி முல்ஜியின் மரணத்தையடுத்து நினைவுச் சின்னமாக 1894 ஆம் ஆண்டில் கட்டப்பட்ட மும்பையின் கோட்டையிலுள்ள ஒரு பாரம்பரிய கட்டிடமாகும்.  புத்தகத்தை வைத்திருக்கும் ஒரு சிறுவனின் சிலை படிக்க விரும்பும் மகனைக் குறிக்கிறது.  இந்த நீரூற்றை கட்டிடக் கலைஞர் பிரடெரிக் வில்லியம் இசுடீவன்சு வடிவமைத்தார் (இவர் சத்திரபதி சிவாசி தொடருந்து நிலையத்தை வடிவமைத்தவர்). இவருக்கு சர் ஜம்சேத்ஜி ஜீஜாபாய் கலைப்பள்ளியின் அப்போதைய முதல்வர் ஜான் கிரிபித்ஸ் உதவினார்.  

இந்தோ-சரசனிக் பாணியில் கட்டப்பட்ட இந்த சிற்பங்கள் பல இந்திய வடிவங்களைக் கொண்டுள்ளன.  சுவர்களில் யானைத் தலைகள் முன்னே தெரியும்படி வடிவமைக்கப்பட்டுள்ளது. மேலும், நீர் துளிகள் விலங்குகளின் தலைகளிலிருந்து வடியும் வண்ணம் வடிவமைக்கப்பட்டுள்ளது.  பல தசாப்தங்களாக கண்டுகொள்ளப்படாமலிருந்த பின்னர், 2017 இல் கலா கோடா சங்கம் திரட்டிய நிதியில் நீரூற்று மீட்டெடுக்கப்பட்டு மீண்டும் செயல்பட வைக்கப்பட்டது. 

## மேற்கோள்கள்

பகுப்பு:நினைவகங்கள்
கோட்டை (மும்பை வளாகம்)

**கோட்டை** ( *Fort* ) என்பது இந்தியாவின் மகாராட்டிரா மாநிலம் மும்பையில் உள்ள ஒரு வணிக மற்றும் கலை மாவட்டமாகும். மும்பை கோட்டையைச் சுற்றி பிரித்தானிய கிழக்கிந்திய நிறுவனத்தால் கட்டப்பட்ட ஜார்ஜ் கோட்டை என்ற தற்காப்பு கோட்டையிலிருந்து இந்தப் பகுதிக்கு அதன் பெயர் வந்தது.

இப்பகுதி கிழக்கில் உள்ள கப்பல்துறைமுகத்திலிருந்து மேற்கில் ஆசாத் மைதானம் வரையிலும் வடக்கே சத்திரபதி சிவாசி தொடருந்து நிலையம் முதல் தெற்கில் கலா கோடா வரை நீண்டுள்ளது. இந்தப் பகுதி நகரின் நிதிச் சந்தைகளின் முக்கியப் பகுதியாகும். மேலும், பல பிரித்தானிய காலகட்ட கட்டமைப்புகள் இந்தப் பகுதியில் அமைந்துள்ளன.

## வரலாறு
மகாராட்டிரா அரசு நகர்ப்புற மேம்பாட்டுத் துறையின் விதிமுறைகளின் கீழ் கோட்டைப் பகுதி பாதுகாக்கப்பட்டதாக அறிவிக்கப்பட்டது. ஒரு ஆலோசனைக் குழு இப்போது வளாகத்தில் உள்ள கட்டமைப்புகளின் மேம்பாடு, பழுது மற்றும் புதுப்பித்தல் ஆகியவற்றை மேற்பார்வையிடுகிறது. 1882 ஆம் ஆண்டில், மும்பையில் கல்வியை மேம்படுத்துவதில் பங்களிப்பு செய்த பார்சி பரோபகாரியான போமன்ஜி ஹார்மர்ஜியை கௌரவிக்க்மும் விதமாக பொது நிதியைப் பயன்படுத்தி போமன்ஜி ஹார்மர்ஜி வாடியா கடிகார கோபுரம் அமைக்கப்பட்டது. மும்பையின் கோட்டைப் பகுதி ஆங்கிலேயர்களால் உருவாக்கப்பட்ட முதல் பகுதியாகும். பின்னர், பல ஆண்டுகளாக இது இந்தியாவின் வளமான காலனித்துவ வரலாற்றின் நினைவூட்டலாக இருந்தது. இன்று அது நகரின் கலாச்சார மையத்தின் அங்கமாக உள்ளது.

2009 மற்றும் 2010 ஆம் ஆண்டுகளில் அமெரிக்காவின் வர்த்தக பிரதிநிதி அலுவலகத்தால் போலி மென்பொருள், ஊடகம் மற்றும் பொருட்களை விற்பனை செய்ததற்காக இது ஒரு மோசமான சந்தையாக பட்டியலிடப்பட்டது.  

## இதனையும் காண்க

* நாரிமன் முனை, மும்பை
* கொலாபா, மும்பை
* பாந்த்ரா குர்லா வளாகம்
* வாசி

## மேற்கோள்கள்

## வெளி இணைப்புகள்

*18th Century History of Mumbai
*1860 Street in Bombay Fort
பகுப்பு:மும்பையின் சுற்றுப் பகுதிகள்
பகுப்பு:Coordinates on Wikidata
போமன்ஜி ஹார்மர்ஜி வாடியா கடிகார கோபுரம்

**போமன்ஜி ஹார்மர்ஜி வாடியா கடிகார கோபுரம்** ( *Bomanjee Hormarjee Wadia Clock Tower* ) என்பது இந்தியாவின் மும்பை கோட்டையில் உள்ள ஒரு பாரம்பரிய கட்டிடமாகும். இது 1882 ஆம் ஆண்டில் பொது நிதியைப் பயன்படுத்தி நகரின் கல்விக்காக பங்களித்த பார்சி பரோபகாரரான போமன்ஜி ஹார்மர்ஜி வாடியை கௌரவிக்கும் விதமாக இது வடிவமைக்கப்பட்டது.  இவர் *பாம்பே நேட்டிவ்* கல்விச் சங்கத்தின் உறுப்பினராகவும், *எல்பின்ஸ்டோன்* நிறுவனத்தின் (இப்போது *எல்பின்ஸ்டோன்* கல்லூரி ) குழுவில் உறுப்பினராகவும் இருந்தார்.  இவர், ஜூலை 1862 இல் இறந்தார்.  

கட்டிடத்தில் செயல்படக்கூடிய ஒரு நீரூற்று இருக்கிறது. மேலும் முகப்பில் பாரசீக கட்டிடக்கலையின் பல கூறுகள் இன்றும் உள்ளன. ஒவ்வொரு நுழைவாயிலிலும் லம்மசு மற்றும் அலங்கரிக்கப்பட்ட அகாந்தசு இலை போன்ற வடிவமைப்பு காணப்படுகின்றன.   இந்த அமைப்பு மிகவும் மோசமான நிலையில் இருந்தது. மேலும் பலமுறை சேதப்படுத்தப்பட்டது (கடிகார முகப்பில் இருந்து கண்ணாடி மற்றும் கைகள் அடிக்கடி திருடப்பட்டது). ஆனால் இது 2017 இல் கலா கோடா சங்கத்தின் நிதியுதவியுடன் பாதுகாப்பு கட்டிடக் கலைஞர் விகாஸ் திலாவாரி தலைமையிலான குழுவால் மீட்டெடுக்கப்பட்டது   கோபுரத்தின் மறுசீரமைப்புத் திட்டம் , கலாச்சார பாரம்பரியப் பாதுகாப்பிற்கான ஐக்கிய நாடுகள் கல்வி, அறிவியல், பண்பாட்டு நிறுவனத்தின் ஆசிய-பசிபிக் விருதுகளின் கீழ் கௌரவமான குறிப்பை வென்றது. 

## மேற்கோள்கள்

பகுப்பு:மும்பையிலுள்ள கட்டிடங்கள்
பகுப்பு:மணிக்கூட்டுக் கோபுரங்கள்
மலப்புறம் பெருநகரப் பகுதி

**மலப்புறம் பெருநகரப் பகுதி** (*Malappuram metropolitan area*) என்பது இந்தியாவின் கேரளத்தின் மலப்புரம் மாவட்டத்தில் உள்ள மலப்புறம், மஞ்சேரி நகரை மையமாகக் கொண்ட ஒரு நகர்ப்புற ஒருங்கிணைப்பு பகுதி ஆகும்.  இது இந்தியாவின் 25வது பெரிய மாநகர்ப்புற பகுதி மற்றும் கேரளத்தின் நான்காவது பெரிய மாநகர் பகுதியாகும்.

இது மலப்புரம் நகராட்சியும், அதன் அருகில் உள்ள நகராட்சிகளையும், மக்கள் தொகை கணக்கெடுப்பு நகரங்களையும் கொண்டுள்ளது. 2011 ஆம் ஆண்டு இந்திய மக்கள் தொகை கணக்கெடுப்பின்படி இப்பகுதியில் 1.7 மில்லியன் மக்கள் வசிக்கின்றனர்.  இன்னும் மாநகராட்சியாக தரம் உயர்த்தப்படாத, பத்து இலட்சத்துக்கும் கூடுதலான நகர்ப்புற ஒருங்கிணைப்பைக் கொண்ட கேரளத்தின் ஒரே நகரமாக இது உள்ளது. 2020 சனவரியில் நகர்ப்புற வளர்ச்சியின் அடிப்படையில் எகனாமிஸ்ட் இன்டலிஜென்ஸ் யூனிட் (EIU) நடத்திய ஆய்வின்படி, 2015 மற்றும் 2020 இக்கு இடையில் 44.1% நகர்ப்புற வளர்ச்சியுடன் இது உலகின் மிக வேகமாக வளர்ந்து வரும் பெருநகரப் பகுதியாக உள்ளது.  2011 ஆம் ஆண்டு நிலவரப்படி, மலப்புறம் பெருநகரப் பகுதியில் கல்வியறிவு பெற்றவர்கள் விகிதம் 94.14% என்று உள்ளது. இது தேசிய நகர்ப்புற கல்வியறிவு விகித சராசரியான 85% ஐ விட அதிகமாகும்.

## நகர்ப்புற ஒருங்கிணைப்பின் பகுதிகள்
2011 மக்கள்தொகை கணக்கெடுப்பின்படி, மலப்புரம் பெருநகரப் பகுதி பின்வரும் பகுதிகளை உள்ளடக்கியது: 

## மலப்புறம் மாநகராட்சிக்கான முன்மொழிவு
thumb|250x250px| மலப்புரம் மாநகர வரைபடம் முன்மொழியப்பட்ட மாநகராட்சி எல்லைகளைக் காட்டுகிறது
மலப்புறம் மட்டுமே, அதன் வரம்பிற்குள் எந்த மாநகராட்சியும் இல்லாத கேரளத்தின் பத்து இலட்சத்துக்கும் அதிகமான மக்கள் தொகையைக் கொண்ட நகர்ப்புற ஒருங்கிணைப்பு (பெருநகரப் பகுதி) ஆகும். ஆனால்,  மலப்புரம் பகுதியில் உள்ள உள்ளாட்சி அமைப்புகளை இணைத்து மலப்புரம் நகராட்சியை மாநகராட்சியாக தரம் உயர்த்த வேண்டும் என்ற கோரிக்கை எழுந்துள்ளது.  முன்மொழியப்பட்ட மலப்புரம் மாநகராட்சியானது பின்வருவனவற்றை உள்ளடக்கியது:

* மலப்புறம் நகராட்சி
* மஞ்சேரி நகராட்சி
* கோட்டக்கல் நகராட்சி
* அனக்காயம் புறநகர்
* திருக்கலங்கோடு, மஞ்சேரியின் புறநகர் சிற்றூர்
* கூட்டிலங்கடி, மலப்புரத்தின் புறநகர் சிற்றூர்
* பூக்கோட்டூர், மலப்புரத்தின் புறநகர் சிற்றூர்
* கோடூர், மலப்புரத்தின் புறநகர் சிற்றூர்
* பொன்மலா, மலப்புரத்தின் புறநகர் சிற்றூர்
* ஒத்துக்குங்கல், மலப்புரத்தின் புறநகர் பகுதி
* மக்கரபரம்ப 

## மேற்கோள்கள்

பகுப்பு:மலப்புறம் மாவட்டத்தில் உள்ள ஊர்களும் நகரங்களும்
ஜிதேந்தர் சிங் மாலிக்

**ஜிதேந்தர் சிங் மாலிக்** (*Jitender Singh Malik*) என்பவர் அரியானா மாநிலத்தைச் சேர்ந்த முன்னாள் நாடாளுமன்ற உறுப்பினர் ஆவார். பாராளுமன்றத்திற்கு தேர்ந்தெடுக்கப்படுவதற்கு முன்பு, இவர் அரியானாவில் உள்ள கைலானா சட்டமன்ற (கன்னூர்) தொகுதியின் சட்டமன்ற உறுப்பினராக இருந்தார். 2009 பொதுத் தேர்தலில், பாரதிய ஜனதா கட்சியின் (BJP) மூன்று முறை பாராளுமன்ற உறுப்பினராக இருந்த சௌத்ரி கிஷன் சிங் சங்வானைத் தோற்கடித்தார்.

இவர் பொது சேவையில் இருக்கும் அவரது குடும்பத்தின் மூன்றாவது தலைமுறை உறுப்பினர் ஆவார். இவரது **தந்தை, ராஜேந்தர் சிங் மாலிக்,** அரியானாவில் சுகாதாரம், உணவு வழங்கல் மற்றும் உள்நாட்டு விமான போக்குவரத்து அமைச்சராகப் பணியாற்றினார். இவரது **தாத்தா, சௌத்ரி லெஹ்ரி சிங் மாலிக்**, ஒரு சுதந்திரப் போராட்ட வீரராக இருந்தபோது, 3வது மக்களவை உறுப்பினராக (1962-67) ரோஹ்டக்கிலிருந்து, சவுத்ரி லெஹ்ரி சிங் மாலிக், 1946-61 வரை பஞ்சாப் சட்டமன்ற உறுப்பினராகவும், நீர்ப்பாசனம் மற்றும் பஞ்சாப் அரசில் மின்துறை அமைச்சராகவும் இருந்தார்.

## மேற்கோள்கள்

பகுப்பு:1970 பிறப்புகள்
பகுப்பு:15வது மக்களவை உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
மம்பாவ்

**மம்பாவ்** (மலாய்; ஆங்கிலம்: *Mambau*; சீனம்: 曼巴乌) என்பது மலேசியா, நெகிரி செம்பிலான், சிரம்பான் மாவட்டத்தில்; சிரம்பான் மாநகரின் புறநகர்ப் பகுதியில் உள்ள ஒரு நகரம். சிரம்பான் நகரத்திலிருந்து 15 கி.மீ. தொலைவில் உள்ளது.

மம்பாவ் நகரம் வரலாற்றுச் சிறப்புமிக்க சிரம்பான் - போர்டிக்சன் தொடருந்து வழித்தடத்தின் போக்குவரத்து மையப் புள்ளியாக விளங்கியது. அந்த தொடருந்து வழித்தடம் மலேசியாவின் மிகப் பழைமையான தொடருந்து வழித்தடங்களில் ஒன்றாகும்.

## பொது

மாம்பாவ் நகரம் மலேசிய கூட்டரசு சாலை 53-இல் அமைந்துள்ளது, இந்தச் சாலை சிரம்பான் நகரத்தை போர்டிக்சன் சுற்றுலா நகரத்துடன் இணைக்கும் ஒரு நெடுஞ்சாலை ஆகும். போர்டிக்சன் நகரம் மம்பாவ் நகரத்தில் இருந்து 30 கி.மீ. தொலைவில் உள்ளது.   

அத்துடன் இந்த நகரம் லிங்கி ஆற்றின் கரையில் அமைந்துள்ளது. 15-ஆம் நூற்றாண்டில் ஒரு முக்கிய வணிகத் தளமாகவும், 18-ஆம் நூற்றாண்டில் ஈய வணிகத்திற்கான முக்கிய நிறுத்தமாகவும் பெயர் பெற்றது. தற்போது மாம்பாவ் நகரில் வசிப்பவர்களில் பெரும்பான்மையினர் சீனர்கள் ஆகும்.

## மேற்கோள்கள்

## மேலும் காண்க

* சிரம்பான் மாவட்டம்

## வெளி இணைப்புகள்

பகுப்பு:நெகிரி செம்பிலான் நகரங்கள்‎
ஐகுரோபிலா இலான்சியா

**ஐகுரோபிலா இலான்சியா** (தாவர வகைப்பாட்டியல் : *Hygrophila lancea, Hygrophila ringens subsp. ringens*) என்பது நீர்ச்சுள்ளி மூலிகையின் துணை இனமாகும். இத்தாவரயினத்தின் தாயகமாக பாக்கித்தான், இந்தியா,  தாய்லாந்து, வியட்நாம் போன்ற பல நாடுகள் என அறிவிக்கப்பட்டுள்ளது. நீரில் மெதுவாக 25 செ. மீ. வரை வளரும் இயல்புடையதால், நீரின் பிற உயிரினங்களுக்கு இணக்கமான சூழ்நிலையை உருவாக்குகிறது. இலைகள் செம்பழுப்பு நிறமாக, முட்டை வடிவத்தில் இருக்கின்றன. தண்டின் நிறம் பச்சையும், செந்நிறமும் கலந்து இருக்கும்.

## மேற்கோள்கள்

## இதையும் காணவும்
*மூலிகைப் பட்டியல் (தமிழ்நாடு)

பகுப்பு:முண்மூலிகைக் குடும்பம்
பகுப்பு:தாவரவியல் பெயருடையக் கட்டுரைகள்
பகுப்பு:தகவற்பெட்டி மேம்பாடு தேவைப்படும் தாவரவியல் கட்டுரைகள்
மினாங்கபாவு மொழி

**மினாங்கபாவு மொழி** (ஆங்கிலம்: *Minangkabau*; மலாய்: *Bahasa Melayu Negeri Sembilan;* ஜாவி: ; ; மினாங்கபாவு மொழி: *Baso Minangkabau* என்பது ஆஸ்திரனேசிய மொழிக் குடும்பத்தைச் சேர்ந்த ஒரு மொழியாகும். 

இந்தோனேசியாவின் மேற்கு சுமத்திரா ரியாவு, ஜம்பியின் வடக்குப் பகுதி, பெங்குலு, வடக்கு சுமத்திரா, தெற்கு அச்சே ஆகிய இடங்களில் வாழும் மினாங்கபாவு மக்களால் இந்த மொழி பேசப்படுகிறது. தவிர இந்தோனேசியா முழுவதும் பல நகரங்களுக்கு குடிபெயர்ந்த மினாங்கபாவு மக்களாலும் பேசப்படுகிறது. 

வடக்கு சுமத்திரா மாநிலத்தின் மேற்குக் கடற்கரைப் பகுதியில் அச்சே பகுதிகளிலும் கூட இந்த மொழி பயன்படுத்தப்படுகிறது. அங்கு இந்த மொழி "அன்யூக் சமீ" என்று அழைக்கப்படுகிறது.

## பொது

மினாங்கபாவு மொழி மலேசியாவின் மலாய் மொழி போன்றது. இருப்பினும் மொழிகளுக்கு இடையிலான தொடர்புகள் வெவ்வேறு வழிகளில் வகைப்படுத்தப்படுகின்றன. சிலர் மினாங்கபாவு மொழியை மலாய் மொழியின் தொடக்க மொழியாகப் பார்க்கிறார்கள்; வேறு சிலர் மினாங்கபாவு மொழியை ஒரு தனித்துவமான மலாய் மொழியாகவும் கருதுகின்றனர்.

பொதுவாக இலக்கண வினை வடிவங்கள் மற்றும் இலக்கண பொருள் வேறுபாடுகள் இல்லாத சில மொழிகளில் மினாங்கபாவு மொழியும் ஒன்றாக இருக்கலாம் என்றும் அறியப்படுகிறது. மினாங்கபாவு மக்களிடையே மினாங்கபாவு மொழி இன்னும் பொதுவாகப் பேசப்பட்டாலும், மேற்கு சுமத்திராவில் குறைவான முக்கியத்துவம் வாய்ந்ததாக கருதப்படுகிறது.

## மேற்கோள்கள்

## மேலும் படிக்க

* Nurlela Adnan, Ermitati, Rosnida M. Nur, Pusat Bahasa (Indonesia), Balai Pustaka (Persero), PT. 2001 - ''Indonesian-Minangkabau dictionary'' (''Kamus bahasa Indonesia-Minangkabau''), 841 pages.
* Marjusman Maksan, Yulina Kasim, Tamsin Medan, Syamsir Arifin, Basri, A. Razak Sikumbang, 1984, *Geografi Dialek Bahasa Minangbakau*, Jakarta, Pusat Pembinaan Dan Pengembangan Bahasa Departemen Pendidikan Dan Kebudayaan, 1984.
* *Tata Bahasa Minangkabau*, Gerard Moussay (original title *La Langue Minangkabau*, translated from French by Rahayu S. Hidayat), .

## மேலும் காண்க
* மினாங்கபாவு மக்கள்

## வெளி இணைப்புகள்

* Rosetta Project: Minangkabau Swadesh List

பகுப்பு: ஆஸ்திரோனீசிய மொழிகள்
பகுப்பு: மலாய-பொலினீசிய மொழிகள்
ஒலுமடு

**ஒலுமடு** என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது ஒட்டுசுட்டான் பிரதேச செயலாளர் பிரிவில் அமைந்துள்ளது. இது மாங்குளத்துக்குக் கிழக்கே சுமார் 5 கிலோமீட்டர் தூரத்தில் அமைந்துள்ளது.

## பாடசாலைகள்
மு/ஒலுமடு தமிழ் வித்தியாலயம்

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
எம். இ. எஸ். பொறியியல் கல்லூரி

**எம்.இ.எஸ். பொறியியல் கல்லூரி** (*MES College of Engineering*) என்பது கேரளத்தின் மலப்புறத்தின் குட்டிப்புரத்தில்  ஒரு தனியார் பொறியியல் கல்லூரியாகும். இது கேரளத்தின் முதல் சுயநிதி பொறியியல் கல்லூரி. இந்தக் கல்லூரி வளாகமானது பாரதப்புழா ஆற்றங்கரையில் ஒரு மைலுக்கும் (1.6 கி.மீ.) மேலாக விரிந்திருக்கின்றது. இது சிறுபான்மையினர் கல்வி நிறுவனமாக 1994 இல் நிறுவப்பட்டது.

இந்தக் கல்லூரியில் அனைத்துப் பின்னணியில் இருந்தும் மாணவர்கள் சேர்கின்றனர். கல்வியில் ஏழ்மையான சமூகங்கள்  மீது சிறப்பு கவனம் செலுத்தப்படுகிறது. உருவாக்க செயல் கூடம், எம்.இ.எஸ் புதுப்புனைவு மையம்,  சமூக மேம்பாட்டு மையம் ஆகியவை இந்த நிறுவனத்தின் வளாகத்திற்கு வெளியே உள்ள முக்கிய வசதிகள் ஆகும். கல்லூரி தற்போது இளநிலை கட்டடக்கலை உட்பட எட்டு இளநிலை பாடத் திட்டங்களை வழங்குகிறது, அத்துடன் முதுநிலை  பொறியியலில், முதுகலை கணினி பயன்பாடுகள், முதுகலை வணிக நிர்வாகம் மற்றும் முதுகலை கட்டிடக்கலை ஆகியவற்றில் பத்து முதுநிலை பாடத் திட்டங்களை வழங்குகிறது.

## வரலாறு
இக்கல்லூரி 1994 ஆம் ஆண்டு பாரதப்புழா ஆற்றின் கரையில் நிறுவப்பட்டது. 1998ல் அப்போதைய முதல்வர் ஈ. கே. நாயனார் அவர்களால் திறந்து வைக்கப்பட்டது. இந்த கல்லூரி ஏ.பி.ஜே. அப்துல் கலாம் தொழில்நுட்ப பல்கலைக்கழகத்துடன் இணைவுபெற்றது. முசுலீம் சிறுபான்மை அந்தஸ்து கொண்ட மாநிலத்தில் முதல் சுயநிதி பொறியியல் கல்லூரி இதுவாகும்.

கல்லூரியானது கணினி அறிவியல் முதன்மையான ஒன்றாக இருக்கும் செயற்கை நுண்ணறிவு மற்றும் இயந்திர கற்றல் என்ற புதிய துறைக்கான சேர்க்கை விண்ணப்பங்களை 2020 ஆம் ஆண்டில் ஏற்கத் தொடங்கியது. 

## நிருவாகம்
கல்லூரி நிர்வாகம், ஒன்றிய மற்றும் மாநில அரசுகள் மற்றும் தொழில்துறைப் பிரதிநிதிகளைக் கொண்ட ஒரு நிர்வாகக் குழுவால் நடத்தப்படுகிறது. மேலும் இது அகில இந்திய தொழில்நுட்பக் கல்வி குழுவின் விதிகளுக்கு உட்பட்டு நிர்வகிக்கப்படுகிறது.

### நிர்வாகக் குழுக்கள்
கல்லூரியின் விவகாரங்களானது நிர்வாகக் குழு, ஆளும் குழு, கல்வி ஆலோசனைக் குழு ஆகியவற்றால் வழிநடத்தப்படுகின்றது. இந்தக் குழுக்கள் சிறந்த கல்வியாளர்கள், தொழிலதிபர்கள் போன்றவர்களைக் கொண்டது. இந்த குழு தொடர்ந்து கூடி செயல்பாடுகளை கண்காணித்து, வளர்ச்சி தொடர்வதை உறுதி செய்ய உரிய நடவடிக்கை எடுக்கிறது.

## கல்வியாளர்கள்
இலையுதிர் கால பருவமுறை (செமஸ்டர்) விடுதலை தினத்திற்கு முன் தொடங்கி திசம்பர் நடுப்பகுதியில் முடிவடைகிறது, அதே நேரத்தில் வசந்த கால பருவமுறை சனவரி தொடக்கத்தில் தொடங்கி மே மாத இறுதியில் முடிவடைகிறது. தற்போது, கல்லூரி எட்டு இளநிலை மற்றும் ஆறு முதுநிலை படிப்புகளை வழங்குகிறது.

### இளநிலை துறைகள்

* இயந்திர பொறியியல் (ME)
* கட்டிடக்கலை (B.Arch.)
* செயற்கை நுண்ணறிவு (ம) இயந்திர கற்றல் (AI)
* குடிமைப் பொறியியில் (CE)
* கணினி அறிவியல் (ம) பொறியியல் (CSE)
* மின் (ம) மின்னணு பொறியியில் (EEE)
* மின்னணு (ம) தொடர்பியல் பொறியியில் (ECE)
* தகவல் தொழில்நுட்பம் (IT)

### அறிவியல் துறைகள்

* வேதியியல் துறை
* கணிதத் துறை
* இயற்பியல் துறை

### முதுகலை துறைகள்

* கணினி பயன்பாடு (MCA)
* கணினி அறிவியல் பொறியியல் (MCS)
* கருவி மற்றும் கட்டுப்பாடு (MIC)
* தகவல் தொடர்பு பொறியியல் மற்றும் சமிக்ஞை செயலாக்கம் (MCSP)
* கட்டுமானப் பொறியியல் மற்றும் மேலாண்மை (MCM)
* நிலையான கட்டிடக்கலை

## மேற்கோள்கள்

பகுப்பு:Coordinates on Wikidata
பகுப்பு:மலப்புறம் மாவட்டம்
பகுப்பு:கேரள பொறியியல் கல்லூரிகள்
கோடகசாலை

**கோடகசாலை** (தாவர வகைப்பாட்டியல்: *Justicia procumbens, யசுடிசியா புரோகம்பென்சு*) என்பது  முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “உரோசுடெல்லுலேரியா” பேரினத்தின், ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1826 ஆம் ஆண்டு வெளிவந்துள்ளது. சாவகத்தீவு அகணிய உயிரி|அகணிய தாவரமாக இவ்வினம் உள்ளது. கோடகசாலை, மூலிகையாக பல நாடுகளின் பாரம்பரிய மருத்துவத்தில் பயனாகிறது. 
இந்தச் செடியின் இலைகளால் பூச்சிகள் கொட்டிய நஞ்சு, கடி, எலும்பு முறிவு, வெட்டுக்காயம், இரத்தம் கொட்டுதல் ஆகியவன குணமாகும்.

## மேற்கோள்கள்

## இதையும் காணவும்
*மூலிகைப் பட்டியல் (தமிழ்நாடு)

பகுப்பு:முண்மூலிகைக் குடும்பம்
பகுப்பு:தாவரவியல் பெயருடையக் கட்டுரைகள்
பகுப்பு:தமிழ்நாட்டின் தாவரங்கள்
இந்தோர்-1 சட்டமன்றத் தொகுதி

**இந்தோர்-1 சட்டமன்றத் தொகுதி** (*Indore-1 Assembly constituency*), மத்திய இந்தியாவில் உள்ள மத்தியப் பிரதேச மாநிலத்தின் 230 சட்டமன்றத் தொகுதிகளில் ஒன்றாகும்.

## கண்ணோட்டம்
இந்தோர்-1 சட்டமன்றத் தொகுதி என்பது இந்தூர் மாவட்டத்தில் அமைந்துள்ள 9 சட்டமன்றத் தொகுதிகளில் ஒன்றாகும். இது இந்தோர் மக்களவைத் தொகுதிக்கு உட்பட்டது.

## சட்டமன்ற உறுப்பினர்கள்

 இடைத்தேர்தல்

## தேர்தல் முடிவுகள்
### 2023

### 2018

## மேலும் பார்க்கவும்

* இந்தூர்

## மேற்கோள்கள்

பகுப்பு:இந்தோர்
பகுப்பு:மத்தியப் பிரதேச சட்டமன்றத் தொகுதிகள்
கு. புவனேசுவரி

**குருமூர்த்தி புவனேசுவரி** (*G. Bhuvaneswari*)(பிறப்பு 1965) ஓர் இந்திய மின் பொறியாளர் ஆவார். இவருடைய ஆராய்ச்சி ஆற்றல் மின்னணுவியல், மின்சார ஆற்றல் மாற்றம் மற்றும் மின்சார இயந்திரங்கள் ஆகியவற்றை உள்ளடக்கியுள்ளது. இவர் மகேந்திரா பல்கலைக்கழகத்தில் பேராசிரியராக உள்ளார்.

## கல்வியும் பணியும்
புவனேசுவரி தென்னிந்தியாவைச் சேர்ந்தவர் ஆவார். இவர் ஓர் ஏழைக் குடும்பத்தில் பிறந்த ஐந்து குழந்தைகளில் இளையவர். அண்ணா பல்கலைக்கழகத்தின் பொறியியல் கல்லூரியில் (கிண்டி வளாகம்) 1985-இல் பொறியியல் பட்டம் பெற்றார். முதுநிலைப் படிப்பிற்காக இந்தியத் தொழில்நுட்பக் கழகம், சென்னையில் சேர்ந்து, 1988-இல் முதுநிலைப் பட்டம் பெற்று, முனைவர் பட்ட ஆராய்ச்சியையும் 1992-இல் முடித்தார்.

புவனேசுவரி அண்ணா பல்கலைக்கழகத்தில் விரிவுரையாளராகப் பணியில் சேர்ந்தார். பின்னர் 1993 முதல் 1997 வரை அமெரிக்காவில் சிகாகோவில் உள்ள காமன்வெல்த் எடிசனில் பணியாற்றினார். இந்தியா திரும்பிய இவர் தில்லி இந்தியத் தொழில்நுட்பக் கழகத்தில் 1997 முதல் 2021 வரை பேராசிரியராகப் பணியாற்றினார். 2021-இல், இவர் மகேந்திரா பல்கலைக்கழகத்தில் பணியில் சேர்ந்தார்.

## அங்கீகாரம்
புவனேசுவரி இந்தியத் தேசிய பொறியியல் அகாதமியின் உறுப்பினராக உள்ளார். 2017ஆம் ஆண்டு "மேம்படுத்தப்பட்ட சக்தி தர மாற்றிகளை வடிவமைத்து மேம்படுத்தியதற்கான பங்களிப்புகளுக்காக" இவர் இந்திய மின்னணு மின்னியல் கழகத்தின் உறுப்பினராகச் சேர்ந்தார். மேலும் இந்த சமூகத்தின் வாண்டா ரெடர் முன்னோடி சக்தி விருதினை 2018 பெற்ற இருவரில் இவரும் ஒருவர்.

புவனேசுவரி 2022ஆம் ஆண்டில் ஐக்கிய நாடுகள் தேசிய பொறியியல் அகாதமி பன்னாட்டு உறுப்பினராகத் தேர்ந்தெடுக்கப்பட்டார். "மின் தரத்தை மேம்படுத்துவதற்கான ஆற்றல் மாற்றிகளை மேம்படுத்துவதற்கான பங்களிப்புகளுக்காகவும், மேம்பட்ட தொழில்நுட்பங்களைக் கல்விக்காகப் பயன்படுத்துவதில் தலைமை வகித்ததற்காகவும்" இவர் இந்த பெருமையினைப் பெற்றார்.

## மேற்கோள்கள்

## வெளி இணைப்புகள்
* G. Bhuvaneswari publications indexed by Google Scholar

பகுப்பு:வாழும் மக்கள்
பகுப்பு:1965 பிறப்புகள்
களக்காடு மரத் தவளை

**களக்காடு மரத் தவளை** (*Rhacophorus calcadensis-ரகோபோரசு கால்காடென்சிசு*) களக்காடு சறுக்குத் தவளை என்றும் அழைக்கப்படுகிறது. இது இலாங்பியன் பறக்கும் தவளை என்றும் அறியப்படுகிறது. இது ராகோபோரிடே குடும்பத்தில் உள்ள ஓர் தவளை சிற்றினம் ஆகும். இது இந்தியாவின் கேரளா மற்றும் தமிழ்நாடு மாநிலங்களில் தெற்கு மேற்குத் தொடர்ச்சி மலைகளில் மட்டுமே காணப்படும் அகணிய உயிரி. இதன் பெயர் தமிழ்நாட்டின் களக்காடு நகரத்தின் வகையைக் குறிக்கிறது.

## விளக்கம்
களக்காடு மரத்தவளை சுமார் 20 முதல் 90 மி.மீ. வரை நீளமுடையதாக இருக்கும். இதன் முதுகுபுற நிறம் வெளிர் பச்சை-பழுப்பு நிறமானது. பக்கவாட்டில் மச்சம் இருக்கும். அடிவயிறு மஞ்சள் நிறத்திலிருந்து வெளிர் பச்சை நிறம் வரை இருக்கும். விரல்கள் மற்றும் கால்விரல்களுக்கு இடையில் ஒரே மாதிரியான வண்ண வலையமைப்பு உள்ளது. தோல் மடிப்புகள் முன் மற்றும் பின் மூட்டுகளில் காணப்படுகின்றன, ஒவ்வொரு பின்னங்காலிலும் ஒரு குதி முள் உள்ளது.

## வாழிடமும் பழக்கவழக்கமும்
களக்காடு மரத்தவளையின் இயற்கையான வாழிடம் வெப்பமண்டல ஈரமான தாழ் நிலக் காடுகள், மலைக் காடுகள் மற்றும் ஆறுகள் ஆகும். இது பகலில் வன விதானத்தில் 30 மீ உயரத்திற்கு மேல் காணப்படுகிறது. இவை மழைக்காலங்களுக்கு முன்னும் பின்னும் ஆழமற்ற குளங்கள் அல்லது மெதுவாக ஓடும் நீரோடைகளில் இனப்பெருக்கம் செய்கின்றன. நான்கு அல்லது ஐந்து ஆண்களின் குழுக்கள் பெண்களைச் சுற்றிக் குரல் எழுப்பி, மிதமான சத்தமாக "ச்சுச்-ச்ர்ர்ர்-சக்-சக்-சக்" என்று இனப்பெருக்கத்திற்கு அழைக்கின்றன. இவை ஆழமற்ற நீர்க்குளங்களில் தாவரங்களில் தொங்கும் நுரை கூடுகளை உருவாக்குகின்றன. இது *[[மலபார் சறுக்குத் தவளை|ராக்கோபோரசு மலபாரிகசின்]]* கூடு போன்றது, ஆனால் அளவில் சிறியது.

இது வாழ்விட இழப்பால் அச்சுறுத்தப்படுகிறது.

## மேற்கோள்கள்

## வெளி இணைப்புகள்

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:தவளைகள்
சுரேந்தர் பால் ரதவால்

**சுரேந்தர் பால் ரதவால்** (*Surender Pal Ratawal*) (பிறப்பு 2 அக்டோபர் 1948) ஒரு இந்திய அரசியல்வாதியும் தில்லியைச் சேர்ந்த பாரதிய ஜனதா கட்சியின் தலைவரும் ஆவார். இவர் 1993, 2003 மற்றும் 2008 ஆம் ஆண்டுகளில் கரோல் பாக் சட்டமன்றத் தொகுதியில் இருந்து தில்லி சட்டமன்றத்திற்கு மூன்று முறை தேர்ந்தெடுக்கப்பட்டார். இவர் 1993 முதல் 1998 வரை டெல்லி அரசாங்கத்தில் சமூக நலத்துறை அமைச்சராகவும், சுற்றுலாத்துறை அமைச்சராகவும் பணியாற்றினார்   1998 இந்திய பொதுத் தேர்தலில் டெல்லியில் தோல்வியடைந்த தேசிய ஜனநாயகக் கூட்டணி வேட்பாளர் இவர் மட்டுமேயாவார்.

## மேற்கோள்கள்

பகுப்பு:1948 பிறப்புகள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:தில்லி அரசியல்வாதிகள்